29/10/2020 | Administración LocalMunicipal
Ares
Edicto de aprobación definitiva da modificación da ordenanza reguladora da instalación de terrazas no Municipio de Ares (BOP núm.67, 08-05-2020)

PROBACIÓN DEFINITIVA DA MODIFICACIÓN DA ORDENANZA REGULADORA DA INSTALACIÓN DE TERRAZAS NO MUNICIPIO DE ARES (BOP Nº 67, 08-05-2020) Aprobada Inicialmente na sesión Plenaria Extraordinaria de data 15 de xuño do 2020 a modificación da Ordenanza Reguladora da Instalación de Terrazas no Municipio de Ares, e sometida a información pública no BOP nº 134 de data 20 de agosto do 2020 polo prazo de 30 días, sen terse presentado alegacións, elévase automáticamente a definitivo o acordo inicial, publicándose íntegramente o texto acordado, aos efectos oportunos. En Ares, a 23 de outubro do 2020 O Alcalde-Presidente Asdo: Julio Ignacio Iglesias Redondo “PROPOSTA DE MODIFICACIÓN DA ORDENANZA REGULADORA DA INSTALACIÓN DE TERRAZAS NO MUNICIPIO DE ARES (BOP Nº 67, 08-05-2020) O pasado 08.05.2020 publicábase no BOP da Coruña a ordenanza reguladora da instalación de terrazas no municipio de Ares. Tras a súa entrada en vigor e tras constatar a existencia de situacións de feito non contempladas na mesma, cómpre modificar tres artigos do documento normativo para recoller e regular de xeito máis apropiado algunhas situacións reais. Por este motivo propónse o seguinte: Derrógase o apartado a) do punto 1 do artigo 12 que dicía: “1.- Ademais dos datos xerais de identificación do solicitante e do estabelecemento hostaleiro, acompañarase á solicitude a seguinte documentación: a) Autorización dos propietarios dos inmobles estremeiros, no caso de que a solicitude contemple unha terraza encostada á fachada do edificio e pretenda rebasar a porción desta ocupada polo establecemento.” Derrógase a última frase do apartado a) do punto 1 do artigo 16 que dicía: Artigo 16.- Limitacións de emprazamento 1.- A terraza deberá cumprir, con carácter xeral, as seguintes condicións segundo o uso do espazo no que se ubique: a) En rúas de tráfico rodado a terraza situaráse na beirarrúa sempre que a súa dimensión e configuración física o permitan, segundo a localización que determine o Concello na autorización, procurando a accesibilidade universal a edificios e establecementos, así como ás persoas con discapacidade visual. A terraza autorizada non poderá rebasar a porción de fachada ocupada polo establecemento, sen perxuízo dos acordos entre titulares de establecementos colindantes cuxa procedencia valoraráse polo Concello. Modifícase o artigo 17 quedando redactado como segue: Artigo 17.- Horario de actividade na terraza 1.1. O horario de apertura e peche será o establecido pola Comunidade Autónoma de Galicia para o establecemento, segundo o catálogo correspondente, sen prexuízo da potestade municipal de adaptación de horarios que, no seu caso, estableza a normativa autonómica.2. 2. O horario de peche, que será ás 02.30 h, implicará o cese efectivo de todas as actividades desenvoltas na terraza e, en consecuencia, os usuarios non poderán permanecer na terraza a partir de dito momento, polo cal o persoal do establecemento deberá obrigar ao desaloxo efectivo da mesma co tempo suficiente para que estea desaloxada ás 2.30 h.